VAIO Felhasználói útmutató

Reference

# Kompatibilis „Memory Stick”

VAIO számítógépének „Memory Stick” foglalata a következő méretű és típusú memóriakártyák fogadására alkalmas:

- „Memory Stick Duo”

- „Memory Stick PRO Duo”

- „Memory Stick PRO-HG Duo”

- „Memory Stick Micro”

## A „MagicGate” technológiáról

A „MagicGate” a Sony által kifejlesztett, szerzői jogvédelmi technológia. A „MagicGate” kompatibilis eszköz és a „Memory Stick” között hitelesítési folyamat kerül végrehajtásra annak ellenőrzése céljából, hogy alkalmasak-e az adatok megfelelő tárolására és lejátszására, az adatok pedig titkosításra kerülnek-e. Az adatok lejátszásakor is hitelesítés történik, és csak ennek sikeres befejeződése esetén fejti vissza és játssza le a rendszer az adatokat. A szerzői jogi védelemmel ellátott adatokat csak hitelesített eszközök tudják lejátszani.
Megjegyzés

- VAIO számítógépe csak a Duo méretű „Memory Stick” memóriakártyák használatát támogatja, a normál méretű „Memory Stick” memóriakártyákét nem.

- „Memory Stick Micro” („M2”) használata előtt helyezze be a kártyát „M2” Duo-átalakítóba. Ha ilyen memóriakártyát átalakító nélkül helyez „Memory Stick Duo” foglalatba, előfordulhat, hogy kivenni már nem tudja.

- VAIO számítógépe az elvégzett tesztek szerint kompatibilis a 2012 májusában forgalmazott összes Sony márkájú, legfeljebb 32 GB kapacitású „Memory Stick” adathordozóval. Azonban a „Memory Stick”-kompatibilitás nem minden esetben garantálható.

- A személyes célú felhasználás kivételével a szerzői jog tiltja bármely Ön által a szerzői jog tulajdonosának vagy tulajdonosainak előzetes engedélye nélkül rögzített hang- és/vagy képadat használatát. Ennek megfelelően a „Memory Stick” ilyen szerzői jog által védett adatokkal csak törvényes keretek között használható.

- E technológia kihasználásához használjon olyan „Memory Stick” eszközt, amely rendelkezik a „MagicGate” emblémával.

- Ha a „Memory Stick” eszközt statikus elektromosságnak vagy elektromos zajnak kitett helyen használja, a tárolt adatok elveszhetnek.

- A „Memory Stick PRO Duo”, illetve „Memory Stick PRO-HG Duo” eszközön csak 4 GB alatti méretű fájlok tárolhatók a fájlrendszer specifikációiban leírtaknak megfelelően.

Kapcsolódó témák
A „Memory Stick” leírása
„Memory Stick” memóriakártya behelyezése, illetve eltávolítása
„Memory Stick” memóriakártya formázása
Megjegyzések a „Memory Stick” memóriakártya használatához